**Ministru kabineta rīkojuma projekta „Grozījumi Ministru kabineta 2017. gada 24. aprīļa rīkojumā Nr. 198 „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 13.0. versija)””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta rīkojuma projektu „Grozījumi Ministru kabineta 2017. gada 24. aprīļa rīkojumā Nr. 198 „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 13.0. versija)” tiek pagarināts IKT mērķarhitektūrā (mērķarhitektūras 13.0. versija) apstiprinātā projekta “Vienota kontaktu centra platforma operatīvo dienestu darba atbalstam un publisko pakalpojumu piegādei” īstenošanas laiks no 36 mēnešiem uz 54 mēnešiem.Rīkojuma projekts stāsies spēkā pēc tā pieņemšanas Ministru kabinetā. |
|  |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2017. gada 24. aprīļa rīkojumu Nr. 198 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 13.0. versija)” IKT mērķarhitektūrā (mērķarhitektūras 13.0. versija) apstiprinātā “Vienota kontaktu centra platforma operatīvo dienestu darba atbalstam un publisko pakalpojumu piegādei” (turpmāk - Projekts) projekta aprakstā (kopsavilkumā) Projekta īstenošanas termiņš ir norādīts 30 mēneši. Projekta ietvarā vienoto kontaktu centru platformu (turpmāk - VKCP) plānots veidot uz Neatliekamās medicīniskās palīdzības dienesta (turpmāk – NMPD) izmantotā dispečerizācijas informācijas sistēmas pamata, izmantojot šīs sistēmas kopiju un veicot tās attīstību un pielāgošanu. Projekta īstenošanas gaitā tika konstatēti iespējami ierobežojoši faktori šīs kopijas iegūšanai un izmantošanai, kuru precizēšana un skaidrošana ietekmēja visu plānoto Projekta gaitu, sevišķi darbības, kas saistītas ar VKCP izstrādi, radot ļoti būtisku kavējumu.Šobrīd Projekta īstenošanas termiņš saskaņā ar vienošanos ar Centrālo finanšu un līgumu aģentūru (turpmāk – CFLA) jau ir pagarināts no 30 mēnešiem uz 36 mēnešiem, kas ir saskaņots ar Vides aizsardzības un reģionālās attīstības ministriju (turpmāk – VARAM) Tāpat ar VARAM ir saskaņots arī precizētais Projekta detalizētais apraksts.Iekšlietu ministrijas Informācijas centrs (turpmāk – Centrs) ir veicis iepirkumu Nr. IeM IC 2019/17 par VKCP izstrādi. Līgums par VKCP izstrādi var tikt noslēgts 2021. gada februāra sākumā. VKCP izstrāde paredzēta 18 mēnešu laikā no līguma noslēgšanas brīža. Indikatīvi līguma izpilde varētu tikt plānota 2022.gada augustā. Slēdzot līgumu, Centrs uzņemas saistības, kas pārsniedz šobrīd noteikto Projekta īstenošanas termiņu.Rīkojuma projektu nebija iespējams sagatavot ātrāk, jo Centrs saņēma VARAM kā par Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmas  "Izaugsme un nodarbinātība" prioritārā virziena "IKT pieejamība, e-pārvalde un pakalpojumi" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" ieviešanu atbildīgās iestādes konceptuālu saskaņojumu Projekta termiņa pagarināšanai ar nosacījumu, ka Rīkojuma projekts tiek gatavots un virzīts saskaņošanai tikai pēc veiksmīgas iepirkuma procedūras norises un brīža, kad ir izpildījušies visi priekšnosacījumi līguma par VKCP izstrādi noslēgšanai (pozitīvs iepirkuma rezultāts, pozitīvs iepirkuma komisijas lēmums, nav risku par iepirkuma rezultātu pārsūdzību). Saskaņā ar ERAF projekta uzraudzības padomes lēmumu, kā arī pēc sarunām ar piegādātāju, vispārīgo vienošanos par VKCP izstrādi un uzturēšanu Iekšlietu ministrijas Informācijas centrs noslēdza 2021. gada 15. februārī. Pakalpojuma līgums par izstrādes darbu uzsākšanu vēl nav noslēgts. Līdz ar to ir nepieciešams Projekta īstenošanas laika pagarinājums vēl par 18 mēnešiem, kopumā pagarinot Projekta īstenošanas termiņu no šobrīd paredzētajiem 36 mēnešiem uz 54 mēnešiem - līdz 2022. gada 27. novembrim (šāds termiņš nepieciešams, jo Projekta beigās jāveic arī lietotāju apmierinātības mērījums, ko iespējams izdarīt, ja VKCP lietota ne mazāk kā mēnesi, kā arī Projekta noslēgumam ir nepieciešams laiks dažādu darbību veikšanai sadarbībā ar CFLA, piemēram, jāsniedz sākotnējie rezultatīvie rādītāji, kas jāfiksē, kad VKCP jau ir uzsākusi darbu).VKCP izstrādes ietvarā, pielāgojot NMPD izmantoto risinājumu, tiks izstrādātas divas platformas “komponentes” – VKCP kontaktu centra zvanu pārvaldība un resursu pārvaldība. Izstrādes process ir orientēts un iekļauj ne tikai VKCP radīšanu, bet arī paredz aktivitātes drošības, veiktspējas un lietojamības testu veikšanai, VKCP ieviešanu (nodošana ekspluatācijā) un visu ministrijas resora zvanu centru un operatīvo dienestu pievienošanu, lai uz projekta noslēgumu VKCP būtu produkcijas vidē un tiktu izmantota ikdienas darbā. Ārkārtējā situācija saistībā ar COVID-19 ir pierādījusi ārkārtējā tālruņa numura 112 nozīmi un lomu, kā arī nepieciešamību veidot VKCP, kuras ieviešana būtiski atvieglotu zvanu centru (gan 112, gan 113) darbību situācijās, kad nepieciešams apstrādāt lielu skaitu zvanu, nodrošināt to “šķirošanu”, atsijājot konsultatīva rakstura zvanus no ārkārtas palīdzības zvaniem, nodrošinot ātru un pilnīgu elektronisku informācijas nodošanu no viena zvanu centra vai operatīvā dienesta citam, savstarpēju balss zvanu nodošanu kopā ar elektronisku pamata informāciju par zvanu. 2020. gada martā, aprīlī un maijā zvanu skaits ārkārtas tālruņa numuriem 112 un 110, salīdzinot ar šo pašu periodu 2019. gadā, pieauga vidēji par 10,95%.Projekta apraksta sadaļas „Darbības projekta mērķu sasniegšanai” 2. un 4. punkts paredz Zvanu centra tehniskās infrastruktūras un licenču iegādi, uzstādīšanu, programmēšanu, konfigurēšanu, integrēšanu un ieviešanu ekspluatācijā, kā arī veikt Operatīvo dienestu resursu vadības tehnoloģiskās platformas programmnodrošinājuma izstrādi un testēšanu.Nevienā no Projekta apraksta sadaļas „Darbības projekta mērķu sasniegšanai” punktos norādītajām projekta īstenošanas darbībām iepriekš netika paredzēts veikt kvalitātes kontroles pasākumus, tādēļ nepieciešams papildināt sadaļas „Darbības projekta mērķu sasniegšanai” 2. un 4. punktu, paredzot tehniskās infrastruktūras un VKCP izstrādes uzraudzību (ieviešanas kvalitātes kontroli), kas ir būtiska projekta aktivitāte, lai nodrošinātu kvalitatīvu un pārredzamu programmatūras izstrādes procesu, kā arī savlaicīgi novērstu izstrādē konstatētās neatbilstības un nepieļautu nekvalitatīvas vai nepilnīgas programmatūras nodošanu lietošanā VKCP operatīvo dienestu lietotājiem. Projekta apraksta sadaļas „Darbības projekta mērķu sasniegšanai” 5. punktā paredzēts veikt datu apmaiņas saskarņu un integrācijas platformas izstrādi, lai nodrošinātu nepieciešamās informācijas saņemšanu un nodošanu no VKCP.Ņemot vērā, ka projekta ietvaros tiek izstrādāta VKCP, nav lietderīgi veikt papildus platformas izstrādi, kurā tiks nodrošināta datu apmaiņas saskarņu pārvaldība, tādēļ nepieciešams veikt punktā norādītā tehnoloģiskā risinājuma precizējumu, nosakot nepieciešamību izstrādāt datu apmaiņas saskarnes un integrācijas ar citām informācijas sistēmām, bet neveidojot atsevišķu platformu šādu saskarņu izvietošanai.Projekta apraksta sadaļas „Darbības projekta mērķu sasniegšanai” 8.punktā noteikts, ka mērķu sasniegšanai nepieciešams veikt projekta rezultātu rādītāju izmaiņu un lietotāju apmierinātības monitoringu.Ņemot vērā, ka VKCP izstrāde paredzēta līdz 2022. gada augustam, bet objektīvu un ticamu rezultātu pārskatu būs iespējams iegūt ne ātrāk kā vienu gadu pēc VKCP ieviešanas ekspluatācijā un aktivitāte pārsniedz noteikto projekta laika un pasākumu ietvaru, ir nepieciešams precizēt darbību, nosakot, ka nepieciešams veikt sasniegto rezultātu rādītāju kvantitatīvo salīdzināšanu un lietotāju apmierinātības mērījumu.Projekta apraksta sadaļā „Projekta iznākuma rādītāji” aizstāti vārdi un skaitlis „īstenošanas laiks ir 30 mēneši” ar vārdiem un skaitli „īstenošanas laiks ir 54 mēneši”; veikts precizējums iznākumu rādītājam 1. un 2., dzēšot norādītās starpvērtības (2 gadi pēc projekta sākuma), jo visas vērtības tiks sasniegtas Projekta noslēgumā; koriģēts gada skaitlis atbilstoši Projekta pagarinājumam un labota papildus pieprasāmā summa sadaļā „Projekta sociālekonomiskais ieguvums” no 492 141 *euro* uz 492 414 *euro*, labojot pārrakstīšanās kļūdu.Izdarāmie grozījumi neietekmēs Projekta izvirzīto mērķu un noteikto rezultātu sasniegšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Iekšlietu ministrijas Informācijas centrs, Valsts ugunsdzēsības un glābšanas dienests, Valsts policija, Neatliekamās medicīniskās palīdzības dienests, Valsts robežsardze. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura fiziska persona, kurai būs nepieciešama operatīvo dienestu palīdzība, t.sk., neatliekamās medicīniskās palīdzības sniegšana. Pēc Pilsonības un migrācijas lietu pārvaldes rīcībā esošajām ziņām valsts informācijas sistēmā „Iedzīvotāju reģistrs” uz 2016. gada 1. jūliju tās ir 2 135 767 fiziskas personas. Nav iespējams aprēķināt ārvalstu fizisko personu īpatsvaru, kurām būs nepieciešama operatīvo dienestu palīdzība, t.sk., ārkārtas palīdzības sniegšana.Juridiskās personas, kurām var varbūt nepieciešama operatīvo dienestu (t.sk., Valsts policijas) palīdzība. Pēc Uzņēmumu reģistra rīcībā esošajām ziņām Uzņēmumu reģistra vestajos reģistros reģistrētie aktīvie subjekti uz 2016. gada 16. decembri ir 244 708 juridiskās personas. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām, juridiskajām personām, kā arī ārvalstu fiziskajām personām administratīvais slogs nemainās un projekta tiesiskais regulējums nemaina to tiesības, pienākumus un veicamās darbības. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  680 000 | 0 |  2 890 704 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  680 000 | 0 |  2 890 704 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 |  800 000 | 0 |  3 400 828 | 0 | 0 | 0 |
| 2.1. valsts pamatbudžets | 0 |  800 000 | 0 |  3 400 828 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 |  -120 000 | 0 |  -510 124 | 0 | 0 | 0 |
| 3.1. valsts pamatbudžets | 0 |  -120 000 | 0 |  -510 124 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | -120 000 | 0 | -510 124 | 0 | 0 | 0 |
| 5.1. valsts pamatbudžets |  -120 000 | 0 |  -510 124 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekta kopējais finansējums netiek mainīts. Projekts tiks līdzfinansēts no Eiropas reģionālās attīstības fonda (turpmāk – ERAF) līdzekļiem **budžeta apakšprogramma 62.07.00 “Eiropas Reģionālās attīstības fonda (ERAF) projektu un pasākumu īstenošana (2014-2020)”** ietvaros, un tā kopējais finansējuma apjoms sastāda ***5 000 000 euro***, tajā skaitā ERAF finansējums 4 250 000 *euro* un valsts budžeta finansējums 750 000 *euro.* ***Faktiskie izdevumi kopā – 799 172 euro***, tai skaitā: 2018. gadā: 242 *euro*, 2019.gadā: 697 267 *euro,* 2020. gadā: 101 663 *euro.* No kopējiem izdevumiem nacionālā līdzfinansējuma daļa 2018. gadā: 36 *euro*, 2019. gadā: 104 590 *euro*, 2020. gadā: 15 249 *euro*, ERAF finansējums 2018. gadā: 206 *euro*, 2019. gadā: 592 677 e*uro,* 2020. gadā: 86 414 *euro*. Turpmāk plānotie izdevumi kopā ***– 4 200 828 euro***, tai skaitā: 2021. gadā: 800 000 *euro* (no tiem ERAF finansējums: 680 000 *euro*, nacionālā līdzfinansējuma daļa: 120 000 *euro*), 2022. gada izdevumi 3 400 828 *euro* (no tiem ERAF finansējums: 2 890 704 *euro*, nacionālā līdzfinansējuma daļa: 510 124 *euro*). Lai nodrošinātu ilgtspējību Projekta ietvaros izstrādātiem un ieviestiem IKT risinājumiem, pēc Projekta termiņa beigām ir plānojamas IKT risinājumu uzturēšanas izmaksas. Projektam ir divas galvenās sastāvdaļas:1. VKCP tehniskās infrastruktūras un licenču iegāde, uzstādīšana, programmēšana, konfigurēšana, integrēšana un ieviešanu ekspluatācijā, kurai balstoties uz Centra ilggadīgu pieredzi līdzīgas infrastruktūras uzturēšanā un spēkā esošajiem uzturēšanas un tehniskā atbalsta līgumiem un to izmaksām, kā arī ņemot vērā VARAM izstrādāto metodiku “Informatīvā ziņojuma „Par Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamo valsts budžeta finansējumu 2017.‑2019.gadam” 1.pielikums”, ir paredzamas uzturēšanas izmaksas līdz 10% no infrastruktūras ieviešanas (platformas) izmaksām, kas sastāda 10% no 2.2milj. *euro* un ir 220 000 *euro*;2. Operatīvo dienestu resursu vadības tehnoloģiskās platformas programmnodrošinājuma izstrādes, integrācijas, testēšanas, ieviešanas ekspluatācijā un izmaiņu vadības, kuras uzturēšanai nepieciešams nodrošināt sistēmu atjauninājumus, drošības pasākumus, programmatūras labojumus, jauninājumus un papildinājumus, starpsistēmu integrācijas saskarņu un publisko lietotāju saskarņu darbības nodrošināšanu. Ņemot vērā Centra ilggadīgu pieredzi līdzīgas specializētas programatūras platformas uzturēšanā un izmaiņu vadībā, kā arī spēkā esošos uzturēšanas un tehniskā atbalsta līgumus un to izmaksas, kā arī ņemot vērā VARAM izstrādāto metodiku “Informatīvā ziņojuma „Par Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamo valsts budžeta finansējumu 2017. - 2019. gadam” 1.pielikums”, ir paredzamas uzturēšanas izmaksas līdz 15% no platformas ieviešanas izmaksām, kas sastāda 15% no 2,405 milj. *euro* un ir 360 750 *euro*.Līdz ar to plānotās uzturēšanas kopējās izmaksas ir 580 750 *euro.* Izvērtējot Centra iespējas nodrošināt Projekta rezultātu uzturēšanu esošā budžeta ietvaros, noteikts, ka Centra budžetā šobrīd ir finansējums, kurš tiek izmantots esošo 112 un 110 infrastruktūras un informācijas sistēmu risinājumu uzturēšanai un atbalstam, kas sastāda aptuveni 88 336 *euro* gadā. Līdz ar to daļa no plānotajiem uzturēšanas izdevumu tiks segta no Centra budžeta. Uzsākot Projekta realizāciju tiks precizēti ieviešamie tehnoloģiskie risinājumi un atbilstoši nepieciešamais uzturēšanas izdevumu apjoms. Ņemot vērā augstāk minēto, ir plānots, ka no 2023. gada būs nepieciešams papildus finansējums uzturēšanas izmaksām līdz 492 414 *euro* gadā, kas ir aptuveni 10,7% no projekta realizācijas izdevumiem. 15 gados Projekta uzturēšanas izmaksas nepārsniegs 7 386 210 *euro*.Pēc Projekta ieviešanas, sasniedzot plānotos rezultatīvos rādītājus, tiktu saīsināts operatīvo dienestu reaģēšanas laiks un līdz ar to izglābti vairāk cilvēku, kuri nonākuši ārkārtas situācijā vai novērsta cilvēka kļūšana par invalīdu. Tādējādi sociālekonomiskie un finanšu ieguvumi pēc Projekta ieviešanas, sākot ar 2023. gadu, pamatojoties uz datiem par izglābtajiem cilvēkiem, pieņemot, ka tiek izglābti vismaz 8 cilvēki, veido 4 119 000 *euro* gadā, 15 gados: 61 785 000 *euro*. Ieguvumu kopsumma būtiski pārsniedz projekta investīcijas, kas liecina par projekta augstu pievienoto vērtību un īstenošanas lietderīgumu.Lai segtu IKT risinājuma uzturēšanas izmaksas pēc Projekta pabeigšanas, papildu nepieciešamais finansējums 2023. gadam un turpmākajiem gadiem tiks pieprasīts normatīvajos aktos noteiktajā kārtībā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Finansējuma sadalījums pa gadiem ir norādīts indikatīvi un var mainīties Projekta ieviešanas gaitā atbilstoši faktiskajai situācijai.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumu organizēt nav nepieciešams, jo projekts neietekmē sabiedrību tiešā veidā. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Iekšlietu ministrijas Informācijas centrs, Valsts ugunsdzēsības un glābšanas dienests, Valsts policija, Neatliekamās medicīniskās palīdzības dienests, Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

1. Iekšlietu ministrs S. Ģirģens

Vīza: valsts sekretārs D. Trofimovs

Līga Peisniece, 67208369

Liga.Peisniece@ic.iem.gov.lv

Sigita Alekse, 67208221

Sigita.Alekse@ic.iem.gov.lv

Arta Kronberga, 67208712

Arta.Kronberga@ic.iem.gov.lv